謝櫟陽令歸西郊贈別諸友生
作者：韋應物
朝代：唐

paragraphs: 結髮仕州縣，蹉跎在文墨。
徒有排雲心，何由生羽翼。
幸遭明盛日，萬物蒙生植。
獨此抱微痾，頹然謝斯職。
世道方荏苒，郊園思偃息。
爲歡日已延，君子情未極。
馳觴忽云晏，高論良難測。
遊步清都宮，迎風嘉樹側。
晨起西郊道，原野分黍稷。
自樂陶唐人，服勤在微力。
佇君列丹陛，出處兩爲得。